KOMISSION PÄÄTÖS,
tehty 28 päivänä helmikuuta 1997,
eläinten terveyttä ja kansanterveyttä koskevista vaatimuksista sekä eläinlääkärintodistuksista luonnonvaraisen riistan lihan (lukuun ottamatta villisianlihaa) tuonnissa kolmansista maista (ETA:n kannalta merkityksellinen teksti) (97/218/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 16 artiklan 2 kohdan c alakohdan,
sekä katsoo, että
neuvoston päätöksessä 79/542/ETY (2), sellaisena kuin se on viimeksi muutettuna komission päätöksellä 97/10/EY (3), laaditaan luettelo kolmansista maista, joista jäsenvaltiot sallivat luonnonvaraisten sorkka- ja kavioeläinten riistan lihan tuonnin,
komission päätöksessä 94/86/EY (4), sellaisena kuin se on muutettuna päätöksellä 96/137/EY (5), laaditaan luettelo kolmansista maista, joista jäsenvaltiot saavat tuoda luonnonvaraisen riistan lihaa,
luonnonvaraisen riistan lihan tuonti on eri lajien lihan tuontia; lisäksi on tarpeen ottaa huomioon, että riista voi olla nyljettyä tai nylkemätöntä, kynittyä tai kynimätöntä ja sen sisäelimet on poistettu tai niitä ei ole poistettu,
selvyyden vuoksi eläinten terveyttä ja kansanterveyttä koskevista vaatimuksista villisianlihan tuonnissa määrätään erillisessä päätöksessä, koska klassiseen sikaruttoon liittyvän monimutkaisuuden vuoksi on laadittava useita todistuksia,
lisäksi voidaan tunnistaa edellytykset, jotka tarjoavat vastaavat takuut,
kolmas maa voi tehdä tunnistamista koskevan ehdotuksen komission harkittavaksi,
sen vuoksi on siis tarpeen vahvistaa eläinten terveyttä ja kansanterveyttä koskevat vaatimukset ja eläinlääkärintodistukset ihmisravinnoksi tarkoitetun luonnonvaraisen riistan lihan (lukuun ottamatta villisianlihaa) tuonnissa yhteisöön,
ottaen huomioon uuden todistusjärjestelmän laatiminen olisi annettava aikaa sen täytäntöönpanemiselle, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava tuotavan:
a) luonnonvaraisten sorkkaeläinten lihaa, lukuun ottamatta teurastuksen sivutuotteita, liitteessä A olevan todistuksen mallissa vahvistettujen vaatimusten mukaisesti, ja joka tulee sellaisista kolmansista maista tai kolmansien maiden osista, jotka on lueteltu komission päätöksen 97/217/EY (6) liitteessä olevassa sarakkeessa A;
b) luonnonvaraisten sorkkaeläinten luuttomaksi leikattua ja nyljettyä lihaa, lukuun ottamatta teurastuksen sivutuotteita, liitteessä B olevan todistuksen mallissa vahvistettujen vaatimusten mukaisesti, ja joka tulee sellaisista kolmansista maista tai kolmansien maiden osista, jotka on lueteltu päätöksen 97/217/EY liitteessä olevassa sarakkeessa B. Kolmansien maiden ja jäsenvaltioiden on varmistettava, että luuttomaksi leikattu liha saapuu yhteisön alueelle aikaisintaan 21 päivän kuluttua eläinten tappamisesta;
c) luonnonvaraisten kavioeläinten lihaa, lukuun ottamatta teurastuksen sivutuotteita, liitteessä C olevan todistuksen mallissa vahvistettujen vaatimusten mukaisesti, ja joka tulee sellaisista kolmansista maista tai kolmansien maiden osista, jotka on lueteltu päätöksen 97/217/EY liitteessä olevassa sarakkeessa H;
d) luonnonvaraisten leporidae-suvun eläinten (kani ja jänis) lihaa, liitteessä D olevan todistuksen mallissa vahvistettujen vaatimusten mukaisesti, ja joka tulee sellaisista kolmansista maista tai kolmansien maiden osista, jotka on lueteltu päätöksen 97/217/EY liitteessä olevassa sarakkeessa E;
e) luonnonvaraisten riistalintujen lihaa, liitteessä E olevan todistuksen mallissa vahvistettujen vaatimusten mukaisesti, ja joka tulee sellaisista kolmansista maista tai kolmansien maiden osista, jotka on lueteltu päätöksen 97/217/EY liitteessä olevassa sarakkeessa F;
f) luonnonvaraisten maanisäkkäiden (lukuun ottamatta luonnonvaraisia sorkka- ja kavioeläimiä ja leporidae-suvun eläimiä) lihaa, lukuun ottamatta teurastuksen sivutuotteita, liitteessä F olevan todistuksen mallissa vahvistettujen vaatimusten mukaisesti, ja joka tulee sellaisista kolmansista maista tai kolmansien maiden osista, jotka on lueteltu päätöksen 97/217/EY liitteessä olevassa sarakkeessa I.
2. Erän mukana on oltava yksi edellä mainituista todistuksista asianmukaisesti täytettynä ja allekirjoitettuna.
2 artikla
Tätä päätöstä sovelletaan 1 päivästä maaliskuuta 1997.
3 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä helmikuuta 1997.